AFC Osiyo kubogi 2015 finali
AFC Osiyo kubogi 2015 finali 2015-yilning 31-yanvarida Avstraliyaning Sidney shahridagi Avstraliya stadionida mezbon Avstraliya terma jamoasi hamda Janubiy Koreya terma jamoalari oʻrtasida boʻlib oʻtdi. Avstraliya terma jamoasi 2-1 hisobi bilan gʻolib chiqdi va 2017-yili Rossiyada boʻlib oʻtadigan Konfederatsiyalar kubogida ishtirok etadigan boʻldi. Janubiy Koreya terma jamoasi AFC Osiyo kubogi musobaqalari finaliga 5 marta yetib kelgan, shulardan 1972, 1980 va 1988-yillari 2-oʻrinni egallagan, ikki marta 1956 va 1960-yillari chempionlikni qoʻlga kiritgan. Avstraliya terma jamoasi esa 2006-yili Okeaniya Futbol Konfederatsiyasidan Osiyo Futbol Konfederatsiyasiga oʻtganidan beri faqat 2011-yilgi Osiyo chempionati finaliga qadar yetib kelgan.